b'\n_START_ARTICLE_\nPikkut\xc3\xb6yht\xc3\xb6harakka\n_START_SECTION_\nTuntomerkit\n_START_PARAGRAPH_\nPikkut\xc3\xb6yht\xc3\xb6harakka on 46\xe2\x80\x9356\xc2\xa0cm pitk\xc3\xa4 ja painaa 205\xe2\x80\x93213 grammaa. Linnulla on suuri t\xc3\xb6yht\xc3\xb6 ja pitk\xc3\xa4t pyrst\xc3\xb6sulat, jotka ovat koiraalla naarasta suuremmat. Sill\xc3\xa4 on valkoinen naama ja vatsapuoli ja t\xc3\xa4ytel\xc3\xa4isen sininen selk\xc3\xa4puoli. Molemmilla sukupuolilla on rinnassa musta juova, joka kulkee kaulansivujen kautta silm\xc3\xa4n taakse.\n_START_SECTION_\nLevinneisyys\n_START_PARAGRAPH_\nPikkut\xc3\xb6yht\xc3\xb6harakoita el\xc3\xa4\xc3\xa4 V\xc3\xa4li-Amerikassa. Lajia tavataan Costa Ricassa, El Salvadorissa, Guatemala, Hondurasissa, Meksikossa ja Nicaraguassa. Lajin populaatioksi arvioidaan 50\xc2\xa0000\xe2\x80\x93500\xc2\xa0000 yksil\xc3\xb6\xc3\xa4 ja se on luokiteltu elinvoimaiseksi lajiksi.\n_START_SECTION_\nLis\xc3\xa4\xc3\xa4ntyminen\n_START_PARAGRAPH_\nPikkut\xc3\xb6yht\xc3\xb6harakat pesiv\xc3\xa4t perhekunnissa, joissa toiset naaraat auttavat pesiv\xc3\xa4\xc3\xa4 naarasta poikasten hoidossa. Pesint\xc3\xa4 tapahtuu tammi\xe2\x80\x93huhtikuussa. Pesiv\xc3\xa4 naaras munii keskim\xc3\xa4\xc3\xa4rin 3\xe2\x80\x934 munaa, joita se hautoo yksin. Se j\xc3\xa4tt\xc3\xa4\xc3\xa4 pes\xc3\xa4n haudonnan aikana vain harvoin muiden naaraiden ruokkiessa sit\xc3\xa4. Poikaset pysyv\xc3\xa4t pes\xc3\xa4ss\xc3\xa4 keskim\xc3\xa4\xc3\xa4rin 23 p\xc3\xa4iv\xc3\xa4\xc3\xa4. Niit\xc3\xa4 ruokkivat sek\xc3\xa4 niiden emonaaras ett\xc3\xa4 perhekunnan muut naaraat. Koiraat eiv\xc3\xa4t juuri osallistu poikasten hoitoon.\n_START_SECTION_\nRavinto\n_START_PARAGRAPH_\nPikkut\xc3\xb6yht\xc3\xb6harakat k\xc3\xa4ytt\xc3\xa4v\xc3\xa4t ravinnokseen p\xc3\xa4\xc3\xa4asiassa toukkia ja hedelmi\xc3\xa4. Lis\xc3\xa4ksi ne sy\xc3\xb6v\xc3\xa4t hein\xc3\xa4sirkkoja ja hepokatteja, pieni\xc3\xa4 liskoja, sammakoita ja pienten lintujen poikasia.'